
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ρύθμιση διαδικασιών εξαγωγής - επανεξαγωγής, πώ¬ 
λησης - μεταπώλησης εμπορευμάτων. 1 

Καθορισμός του τρόπου πληρωμής των τελών για τη 
διακίνηση της αλληλογραφίας των Κληρωτών Οπλι¬ 
τών και Υπαξιωματικών των Ενόπλων Δυνάμεων. . 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 6234/Ε3/9429/Φ.40 (1) 

Ρύθμιση διαδικασιών εξαγωγής - επανεξαγωγής, πώλη¬ 
σης - μεταπώλησης εμπορευμάτων. 

Ο ΥΦΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη τις διατάξεις: 

1. Του Ν. 936/79 «Περί τροποποιήσεως και συμπληρώ- 
σεως των περί εξωτερικού Εμπορίου διατάξεων». 

2. Του Ν. 945/79 «Περί κυρώσεως της Συνθήκης Προ- 
σχωρήσεως της Ελλάδος στην Ευρωπαϊκή Οικονομική 
Κοινότητα». 

3. Του Ν. 1558/1985 «Περί Κυβερνήσεως και Κυβερνη¬ 
τικών Οργάνων». 

4. Του Π.Δ. 138/93 «Οργανισμός του Υπουργείου Εθνι¬ 
κής Οικονομίας». 

5. Του Π.Δ. 437/1985 «Καθορισμός και ανακατανομή 
των αρμοδιοτήτων των Υπουργείων». 

6. Της Απόφασης Υ 1935/3.12.1992 του Πρωθυπουρ¬ 
γού και του Υπουργού Εθνικής Οικονομίας «Καθορισμός 
αρμοδιοτήτων Υφυπουργών Εθνικής Οικονομίας». 

7. Της αριθ. Ε3/5362/7.8.90 Κοινής Απόφασης του 
Αναπληρωτή Υπουργού Εμπορίου και Υφυπουργού Οικο¬ 
νομικών, αποφασίζεται: 

Τροποποιούμε και συμπληρώνουμε την με αριθ. Ε3/ 
5362/90 ΚΥΑ «Περί ρυθμίσεως εξαγωγικών διαδικασιών» 
ως ακολούθως: 

Το κεφάλαιο I. ΓΕΝΙΚΑ αντικαθίσταται ως εξής: 

ΕΞΑΓΩΓΕΣ - ΕΠΑΝΕΞΑΓΩΓΕΣ & ΠΩΛΗΣΕΙΣ - ΜΕΤΑ¬ 
ΠΩΛΗΣΕΙΣ (ΣΤΗΝ ΚΟΙΝΟΤΗΤΑ) ΑΓΑΘΩΝ 

Α. Η εξαγωγή - επανεξαγωγή (σε τρίτες χώρες) - καθώς 
και η πώληση - μεταπώληση (στην Κοινότητα) αγαθών εί- 
* ναι ελεύθερη, εξαιρουμένων των περιπτώσεων όπου από 


Κοινοτικές Διατάξεις, Διεθνείς Συμφωνίες ή άλλες Ειδι¬ 
κές Ρυθμίσεις ορίζεται άλλως. 

Β. Οι απαιτούμενες διατυπώσεις κατά τη διακίνηση των 
εμπορευμάτων είναι ανάλογες του τρόπου μεταφοράς 
τους και η απόδειξη της Κοινοτικής ή μη προέλευσης τους 
γίνεται από τα προβλεπόμενα πιστοποιητικά ή άλλα συνο¬ 
δευτικά έγγραφα που καθορίζονται από Τελωνειακός δια¬ 
τάξεις. 

Η εξαγωγή - πώληση εμπορευμάτων πραγματοποιείται 
από φυσικά ή νομικά πρόσωπα των οποίων έχει καταχωρη- 
θεί η επωνυμία στο Ειδικό Μητρώο Εξαγωγέων που τηρεί¬ 
ται στο Εμπορικό και Βιομηχανικό Επιμελητήριο της έδρας 
της επιχείρησης. 

Η καταχώρηση θα ελέγχεται από τη Μεσολαβούσα Τρά- 
πεζα κατά το χρόνο είσπραξης του τιμήματος της πώλη¬ 
σης (εξαγωγής), ο δε εξαγωγέας ή αποστολέας είναι υπο¬ 
χρεωμένος να προσκομίσει θεωρημένο Ειδικό Δελτίο Εγ¬ 
γραφής στο Ειδικό Μητρώο Εξαγωγέων. 

Κατ’ εξαίρεση μπορεί να πραγματοποιηθούν εξαγωγές 

- πωλήσεις εμπορευμάτων, από πρόσωπα ή επιχειρήσεις 
που δεν έχει καταχωρηθεί κατά τα ως άνω η εξαγωγική 
τους επωνυμία, εφόσον πρόκειται για: 

Πρόσωπα φυσικά ή νομικά που ασκούν εμπορική δρα¬ 
στηριότητα, και δεν πραγματοποιούν εξαγωγές - πωλή- 
σεις εκ συστήματος, οι δε διενεργούμενες εξαγωγές - 
πωλήσεις εκ συστήματος, οι δε διενεργούμενες εξαγωγές 

- πωλήσεις δεν υπερβαίνουν τα πενήντα χιλιάδες δολλά- 
ρια ΗΠΑ (50.000 $) ετησίως. 

Το ύψος τούτων θα παρακολουθείται από την Οικονο¬ 
μική Εφορία του περιστασιακού εξαγωγέως, η οποία (εφο¬ 
ρία) σε περίπτωση υπέρβασης του ως άνω ποσού, θα το 
γνωστοποιεί στο ΥΠ.ΕΘ.Ο. (Γενική Δ/νση Εξωτ. Οικ. & 
Εμπορ. Σχέσεων) Προς τούτο η Μεσολαβούσα Τράπεζα 
κατά την είσπραξη του τιμήματος της πώλησης θα απο- 
στέλει στην οικεία Οικονομική Εφορία αντίγραφο του τι¬ 
μολογίου εξαγωγής - πώλησης. 

Στις λοιπές περιπτώσεις προσώπων ή επιχειρήσεων, 
των οποίων η επαγγελματική ιδιότητα δεν σχετίζεται με 
εκείνη του εξαγωγέως - πωλητού η έγκριση της καταβο¬ 
λής του τιμήματος για εξαγωγές - πωλήσεις αξίας μεγαλύ¬ 
τερης των πενήντα χιλιάδων δολλαρίων ΗΠΑ (50.000 $) 
ετησίως, ανατίθεται στις μεσολαβούσες Τράπεζες. 

Το Κεφάλαιο II. ΕΞΑΓΩΓΗ ΑΓΑΘΩΝ ΜΕ ΣΥΝΑΛΛΑΓΜΑ¬ 
ΤΙΚΕΣ ΔΙΑΤΥΠΩΣΕΙΣ αντικαθίσταται ως ακολούθως: 

Α. ΕΞΑΓΩΓΗ (ΠΡΟΣ ΤΡΙΤΕΣ ΧΩΡΕΣ) 

1) Μετά την πραγματοποίηση της εξαγωγής του εμπο¬ 
ρεύματος η Αρμόδια Τελωνειακή Αρχή αποστέλλει στην 
επιλεγμένη από τον εξαγωγέα Μεσολαβούσα Τράπεζα 
κεκυρωμένα αντίγραφα του αντιτύπου 1 του Ενιαίου Εντύ¬ 
που στο οποίο περιγράφεται το εξαχθέν εμπόρευμα (πο- 
σότητα, συνολική αξία κ.λπ.) και αντίγραφο του εμπορικού 
τιμολογίου. 

Στις περιπτώσεις εκείνες που τα εξαγόμενα είδη είναι 
πολλά, δύνανται τα εμπορικά τιμολόγια να συνοδεύονται 
από αναλυτικές καταστάσεις στις οποίες να εμφαίνονται η 
ποσότητα και η αξία τους. 

Τα Κεντρικά Καταστήματα των Τραπεζών ορίζουν για 
κάθε Τελωνείο Εξαγωγής ένα Κατάστημα της περιοχής 
του, το οποίο παραλαμβάνει τα ανωτέρω αντίγραφα που 
του αποστέλλει το Τελωνείο και τα οποία στη συνέχεια 
διαβιβάζονται στο Κατάστημα της επιλεγμένης από τον 
Εξαγωγέα Τράπεζας. 

2) Τα Επιμελητήρια θα εκδίδουν Πιστοποιητικά Κατα¬ 
γωγής (ΟΕΗΤΙΡΙΟΑΤΕ ΟΡ ΟΒΙΘΙΝ) και θα θεωρούν Τιμο¬ 
λόγια Εξαγωγής με την παρουσίαση των θεωρημένων από 
το Τελωνείο στοιχείων ή στην περίπτωση που οι εξαγωγείς 
δεν διαθέτουν τα σχετικά στοιχεία θα εκδίδουν τά πιστο¬ 
ποιητικά βάσει αντιγράφων των εμπορικών τιμολογίων των 
εξαγωγέων, οι οποίοι υποχρεούνται εντός δέκα πέντε (15) 
ημερών από τη φόρτωση να παρουσιάσουν τα θεωρημένα 
από το Τελωνείο εμπορικά τιμολόγια καθώς και το αντί¬ 
γραφο του Νο3 ενιαίου εντύπου, για τη διαπίστωση της 
ταυτότητας των εξαγομένων αγαθών. 

Αν διαπιστωθεί αναντιστοιχία μεταξύ του τιμολογίου 
που λήφθηκε υπόψη για την έκδοση του Πιστοποιητικού 
Προέλευσης και των θεωρημένων από το Τελωνείο παρα¬ 
στατικών, ό εξαγωγέας θα παραπέμπεται στο Υπουργείο 
Εθνικής Οικονομίας. 

3) Η εισαγωγή της αξίας του εξαγομένου ή επανεξαγο- 
μένου εμπορεύματος θα πραγματοποιείται εντός έξι (6) 
μηνών από τη φόρτωσή του, εκτός αν πρόκειται περί προ¬ 
θεσμιακού διακανονισμού πέραν των έξι μηνών ή από την 
παρούσα ή άλλη εκδιδομένη προς τούτο απόφαση ορίζε¬ 
ται διαφορετική προθεσμία. 

4) Η Τράπεζα της Ελλάδος ρυθμίζει τα των υποχρεώ¬ 
σεων πληρωμής σε συνάλλαγμα που απορρέουν από 
έξοδα διαιτησίας, χημικές αναλύσεις, ποσοτικές και ποιο¬ 
τικές διαφορές, εκπτώσεις, πληρωμή προμήθειας κ.λπ. 

Β. ΜΙΣΘΩΣΗ 

Σε περίπτωση εξαγωγής για εκμίσθωση αγαθών, το μί¬ 
σθωμα που θα εμβάζεται από το μισθωτή, θα αναφέρεται 
σαφώς στο μισθωτήριο συμβόλαιο που θα κατατίθεται 
στην μεσολαβούσα Τράπεζα τουλάχιστον μέχρι της φορ- 
τώσεως τούτου. 

Οι προθεσμίες εισαγωγής της αξίας μισθώματος είναι 
αυτές που προσδιορίζονται στο μισθωτήριο συμβόλαιο και 
πάντως όχι πέραν των τριών μηνών από την ημερομηνία 
πληρωμής. 

Στο Κεφάλαιο II. «ΕΞΑΓΩΓΕΣ ΑΓΑΘΩΝ ΧΩΡΙΣ ΣΥΝΑΛ¬ 
ΛΑΓΜΑΤΙΚΕΣ ΔΙΑΤΥΠΩΣΕΙΣ» επέρχονται τροποποιήσεις 
και συμπληρώσεις ως ακολούθως: 

Οι παράγραφοι Α & Β αντικαθίστανται ως εξής: 

Α. Επιτρέπεται από τα τελωνεία της χώρας η χωρίς συ¬ 
ναλλαγματικές διατυπώσεις εξαγωγή από κάθε ενδιαφε¬ 
ρόμενο ως ακολούθως: 

1. Κοινοτικών προϊόντων που εξάγονται ως δώρα συνο¬ 
λικής αξίας μέχρι πεντακόσιες χιλιάδες δραχμές (500.000 


δρχ.) και αλλοδαπών Προϊόντων μέχρι διακόσιες πενήντα 
χιλιάδες δραχμές (250:000 δρχ.). 

2. Κοινοτικών προϊόντων που εξάγονται για λόγους 
εμπορικής σκοπιμότητας, συνολικής αξίας μέχρι τρία εκα¬ 
τομμύρια δραχμές (3.000.000 δρχ.) ή μέχρι ποσοστού 2% 
της αξίας της συνολικά εξαχθείσης ποσότητας κατά το 
αμέσως προηγούμενο έτος. 

' Β. Επιτρέπεται στους ομογενείς ή αλλοδαπούς οι οποίοι 
διέμειναν προσωρινά στην χώρα, όπως κατά την αναχώ¬ 
ρησή τους φέρουν (συναποκομίζουν) μαζί τους κοινοτικά 
ή αλλοδαπά προσωπικά είδη ανεξαρτήτως αξίας, υπό την 
προϋπόθεση ότι η αγορά τους αποδεικνύεται από θεωρη¬ 
μένο τιμολόγιο ή απόδειξη λιανικής πωλήσεως και με βε¬ 
βαίωση Αγοράς Συναλλάγματος (ΒΑΣ) η οποία θα καλύ¬ 
πτει το σύνολο της αξίας. Η ανωτέρω ρύθμιση δεν ισχύει 
προκειμένου περί εξαγωγών θαλαμηγών πλοίων. 

Οι ανωτέρω περιπτώσεις αφορούν πραγματοποίηση 
εξαγωγών σε ετήσια βάση. 

Γ. Εξαγωγές αγαθών λοιπών κατηγοριών: 

Στην παράγραφο αυτή όπου αναφέρονται εγχώρια προ¬ 
ϊόντα νοούνται και τα κοινοτικής καταγωγής και προέλευ¬ 
σης. Κατά τα λοιπά παραμένει ως έχει. 

Γ. Επανεξαγωγή αγαθών: Η παράγραφος αυτή τροπο¬ 
ποιείται ως προς την αρίθμιση και αντί του «Γ. Επανεξα¬ 
γωγή αγαθών λοιπών κατηγοριών» γίνεται «Γα. Επανεξα¬ 
γωγή αγαθών λοιπών κατηγοριών». 

Στο εδάφιο 2 της παραγράφου αυτής προστίθεται: 

«Στα υλικά συσκευασίας περιλαμβάνονται και εκείνα 
που αποστέλλονται για πλήρωση με εγχώρια προϊόντα και 
εν συνεχεία επανεξάγονται». 

Δ. Ανατίθεται στον Οργανισμό Σιδηροδρόμων Ελλά¬ 
δος: 

Η παράγραφος αυτή παραμένει ως έχει. 

Το Κεφάλαιο IV Περί. ΜΕΤΑΦΟΡΤΩΣΕΩΣ ΑΓΑΘΩΝ αντι¬ 
καθίσταται ως ακολούθως: 

Η μεταφόρτωση ΙΝ ΤΒΑΝ8ΙΤ εμπορευμάτων ή η επανε¬ 
ξαγωγή αδιακανόνιστων και ατελωνίστων εμπορευμάτων 
ή εκθεμάτων θα επιτρέπεται από τις τελωνειακός αρχές 
μετά την κατάθεση βεβαίωσης αγοράς συναλλάγματος 
(Β.Α.Σ.), που θα καλύπτει τα έξοδα. Σε ειδικές περιπτώ¬ 
σεις παρέχει η ευχέρεια της κατάθεσης αίτησης ώς το συ¬ 
νημμένο έντυπο υπόδειγμα. 

Το αρμόδιο τελωνείο αφού θεωρήσει την ακρίβεια τού¬ 
του (εντύπου) και βεβαιώσει την επανεξαγωγή ή μεταφόρ¬ 
τωση των εμπορευμάτων, θα το αποστέλλει στην Τράπεζα 
της Ελλάδος. 

Το Κεφάλαιό V. ΕΠΑΝΕΙΣΑΓΩΓΗ ΑΓΑΘΩΝ παραμένει ως 
έχει. 

Το Κεφάλαιο VI. ΕΞΑΓΩΓΗ ΑΓΑΘΩΝ ΜΕ ΕΠΑΝΕΙΣΑ- 
ΓΩΓΗ αντικαθίσται ως εξής: 

Επιτρέπεται η από τα τελωνεία εξαγωγή με επανεισα- 
γωγή: 

1) Διαφόρων ειδών ανηκόντων σε Ελληνες σπουδα¬ 
στές του εξωτερικού. 

2) Ειδών που αποτελούν μέσα ασκήσεώς επαγγέλματος 
στο εξωτερικό. 

3) Αθλητικών οργάνων από ομάδες ή μεμονώμένους 
αθλητές. 

4) Μηχανημάτων, ανταλλακτικών κ.λπ. για επισκευή εκ¬ 
συγχρονισμό και επανεισαγωγή. 

Εφ' όσον τα επισκευασθέντα ή εκσυγχρονισθέντα 
αγαθά ανήκουν στην κυριότητα τρίτου στον οποίο έπανέρ- 

χονται, είναι δυνατόν να εξοφλείται ο Οίκος του Εξωτερι¬ 
κού μετά την αποστολή του επισκευασθέντος σε προγε¬ 
νέστερο όμως χρόνο από την πληρωμή του τρίτου. Το πο- 
σόν του συναλλάγματος που θα εμβάζεται από το Εξωτε¬ 
ρικό θα είναι τουλάχιστον 30% μεγαλύτερο του καταβλη- 
θέντος. 

5) Υλικού συσκευασίας για πλήρωση, προφύλαξη κ.λπ. 
εμπορευμάτων εισαγομένων από το εξωτερικό. 

6) Εκμαγείων από οποιαδήποτε ύλη για την παραγωγή 
αντιτύπων. 

7) Εγχωρίων - κοινοτικών προϊόντων που αποστέλλονται 
ή συναποκομίζονται από τους έχοντες την ιδιότητα του 
εξαγωγέα ή του εμπορικού αντιπροσώπου ή οποιαδήποτε 
επιχείρηση που είναι μέλος εμπορικού - επαγγελματικού 
και βιοτεχνικού Επιμελητηρίου της χώρας, για επίδειξη ή 
προς λήψη παραγγελιών ή για εκθέσεις του εξωτερικού ή 
για τεχνολογικό ή ποιοτικό έλεγχο ή για ενέργεια δοκιμών 
καλής λειτουργίας μηχανημάτων επεξεργασίας ή συ¬ 
σκευασίας κ.λπ. των παραπάνω εγχωρίων προϊόντων. 

8) Έργων ζωγραφικής, γλυπτικής και χαρακτικής και 
εφόσον γίνει σχετική δήλωση στην αρμόδια αρχή από τον 
αποστολέα, προκειμένου να γίνουν οι απαραίτητες ενέρ- 
γεις (σφράγιση κ.λπ.) για να εξασφαλισθεί η επανεισα- 
γωγή των ιδίων έργων. 

9) Εκθεμάτων από Δημόσιες Υπηρεσίες, Νομικά Πρό¬ 
σωπα Δημοσίου ή Ιδιωτικού Δικαίου, Οργανισμούς Κοινής 
Ωφέλειας ή και ιδιώτες που ενεργούν για λογαριασμό τού¬ 
των. 

10) Ανατίθεται στην Τράπεζα της Ελλάδος να απαλλά- 
σει (τον υπόχρεο) της υποχρεώσεως επανεισαγωγής των 
εξαχθέντων εμπορευμάτων ή της εισαγωγής του αντιστοί¬ 
χου με την αξία τούτων συναλλάγματος, στις περιπτώσεις 
εξαγωγής αγαθών για εκμίσθωση ή σε άλλες αποδεδειγ¬ 
μένα δικαιολογημένες περιπτώσεις. 

Το Κεφάλαιο VII. ΕΞΑΓΩΓΗ ΑΓΑΘΩΝ ΕΙΔΙΚΩΝ ΚΑΤΗΓΟ¬ 
ΡΙΩΝ αντικαθίσταται ως ακολούθως: 

Α. Επιτρέπεται η εξαγωγή: 

1) Μικροαντικειμένων με πολλούς συγχρόνως παραλή¬ 
πτες και μέχρι 1.000$ κατά παραλήπτη με την προσκό¬ 
μιση στο αρμόδιο Τελωνείο κατάστασης με τους παραλή¬ 
πτες και την αντίστοιχη αξία. 

2) Εφημερίδων, περιοδικών και βιβλίων. 

Ειδικότερα: 

α) Εφημερίδων και περιοδικών από τους εκδότες αυτών 
ή από τα Πρακτορεία τα οποία έχουν το δικαίωμα της απο¬ 
κλειστικής κυκλοφορίας εφημερίδων και περιοδικών με 
την προϋπόθεση προσκόμισης εμπορικών τιμολογίων στα 
Τελωνεία εξαγωγής. Το Τελωνείο, θα μεταβιβάζει στη 
Μεσολαβούσα Τράπεζα με την οποία συνεργάζεται ο εν¬ 
διαφερόμενος θεωρημένα τα παραστατικά στοιχεία της 
εξαγωγής για την συναλλαγματική τακτοποίηση. 

Η εισαγωγή του συναλλάγματος από εξαγωγές εφημε¬ 
ρίδων και περιοδικών που αποστέλλονται σε συνδρομητές 
θα πραγματοποιείται εντός ενός (1) μηνός από τη λήξη της 
περιόδου της συνδρομής. 

Παρέχεται η ευχέρεια μέχρι του ποσού των δραχμών 
100.000 η εξαγωγή να ολοκληρώνεται χωρίς την τήρηση 
των προβλεπομένων στο κεφάλαιο II παρ. Α1. Το κάθε τι¬ 
μολόγιο δύναται να συνοδεύεται από αναλυτική κατά¬ 
σταση στην οποία να εμφαίνεται η ποσότητα, η αξία και η 
χώρα προορισμού. 

Η εξαγωγή Εφημερίδων και Περιοδικών με συναλλαγ¬ 


ματικές διατυπώσεις μπορεί να γίνει και από Ιδιώτες για 
πενήντα (50) το πολύ αντίτυπα με την ως άνω διαδικασία, 

β) Ελληνικών βιβλίων από κάθε ενδιαφερόμενο σύμ¬ 
φωνα με την ως άνω υπό στοιχεία α' διαδικασία, είτε αυτά 
έχουν προπωληθεί είτε εξάγονται κανονικά, περιλαμβανο- 
μένης και της ευχέρειας εξαγωγής μέχρι ποοού δραχμών 
100.000 χωρίς την τήρηση των προβλεπομένων στο κε¬ 
φάλαιο II παρ. Α1. 

Η εισαγωγή του συναλλάγματος από εξαγωγές βιβλίων 
θα πραγματοποιείται εντός ενός (1) έτους από την ημερο¬ 
μηνία εξαγωγής τους. 

Το εισαχθέν συνάλλαγμα που προέρχεται από πώληση 
βιβλίων επί παρακαταθήκη δεν πρέπει να είναι κατώτερο 
των 2/3 της συνολικής αξίας των εξαχθέντων βιβλίων. 

Οι παραπάνω διατάξεις εφαρμόζονται και στις περιπτώ¬ 
σεις εξαγωγής βιβλίων που έχουν εκδοθεί στην Ελλάδα 
από Ελληνες συγγραφείς αλλά έχουν συνταχθεί σε ξένη 
γλώσσα. 

γ) Εφημερίδες και περιοδικά τα οποία εξάγονται στο 
εξωτερικό και δεν καθίσταται δυνατή η πώλησή τους μέχρι 
της αποστολής της επομένης εκδόσεώς τους τακτοποιού¬ 
νται συναλλαγματικά και οριστικοποιείται το συνολικό συ¬ 
νάλλαγμα που θα εισαχθεί, αφού προηγουμένως ο ενδια¬ 
φερόμενος εξαγωγέας προσκομίσει στη Μεσολαβούσα 
Τράπεζα βεβαίωση της Τελωνειακής Αρχής περί του αριθ¬ 
μού και της αξίας των επανεισαγομένων σύμφωνα με τις 
διατάξεις τελωνισμού εφημερίδων και περιοδικών. 

δ) Οι εξαγωγές μικροποσοτήτων βιβλίων - περιοδικών - 
εφημερίδων με ή χωρίς συναλλαγματικές διατυπώσεις 
μπορούν να πραγματοποιηθούν μέσω των Ταχυδρομικών 
Γ ραφείων της χώρας τα οποία εντός του πρώτου 10ήμε- 
ρου του επόμενου μήνα από την ημερομηνία ταχυδρόμη¬ 
σης των παραπάνω ειδών, υποχρεούνται να αποστέλουν 
στις αρμόδιες Τελωνειακός Αρχές θεωρημένες ονομαστι¬ 
κές καταστάσεις κατά αποστολέα με περιγραφή των ει¬ 
δών και των χωρών προορισμού, συνοδευόμενες από τα 
οριστικά εμπορικά τιμολόγια προς έκδοση των σχετικών 
Ε.Δ.Ε. 

Κατά τα λοιπά ισχύει η ως άνω καθορισθείσα διαδικασία. 

Περιπτώσεις εξαγωγών βιβλίων, εφημερίδων και περιο¬ 
δικών που δεν καλύπτονται από τις παραπάνω ρυθμίσεις, 
θα τίθενται υπόψη της Τράπεζας της Ελλάδος, (εξαγωγή 
ειδικών εκδόσεων κ.λπ.). 

Β) Ανατίθεται στην Τ ράπεζα της Ελλάδος: 

1) Η επανεξαγωγή πλοίων άνευ συναλλαγματικών δια¬ 
τυπώσεων. 

2) Επανεξαγωγή μηχανολογικού εξοπλισμού αφού 
προηγουμένως οι ενδιαφερομένοι προσκομίσουν στην 
Τράπεζα της Ελλάδος, σύμφωνη γνώμη του Υπουργείου 
Βιομηχανίας (περί υπαγωγής ή μη) σε περίπτωση υπαγω¬ 
γής του εν λόγω εξοπλισμού στις διατάξεις του αναπτυξια¬ 
κού Νόμου (Ν. 4171/61 και Ν. 3213/55). 

Η παραπάνω σύμφωνη γνώμη δεν απαιτείται στις περι¬ 
πτώσεις εκείνες που τα μηχανήματα τα οποία πρόκειται να 
πωληθούν έχουν ξεπεράσει την 10ετία από την ημερομη¬ 
νία της εισαγωγής τους. 

3) Η έγκριση για την διενέργεια διαμεσολαβητικών ερ¬ 
γασιών αγαθών των Δασμολογικών Κλάσεων 01-24 εξαι- 
ρουμένων των 05, 09,14,16 και 18, καθώς και η κατόπιν 
της σχετικής εγκριτικής αδείας των αρμοδίων φορέων, 
εξαγωγή, επανεξαγωγή, πώληση και μεταπώληση συμπε¬ 
ριλαμβανομένων και των περιπτώσεων ΙταπείΙ διελεύσεων 

(όπου αυτό προβλέπεται), των υπαγομένων βάσει Κοινοτι¬ 
κών Κανονισμών ή Διεθνών Συμφωνιών σε καθεστώς 
ελέγχου - επιτήρησης - ποσόστωσης (κλωστοϋφαντουρ¬ 
γικά, χαλυβουργικά, διττής χρήσεως, χημικά, Ν. 495/76 
κ.λπ.)· 

Γ) Ανατίθεται στις μεσολαβούσες Τράπεζες: 

1) Εξαγωγή - επανεξαγωγή εξαντλημένων καταλυτών, 
φθαρμένων πλεγμάτων, απορριμάτων κ.λπ. από πολύτιμα 
μέταλλα. 

Οι εξαγωγές - επανεξαγωγές εξαντλημένου καταλύτη, 
φθαρμένων πλεγμάτων από πολύτιμα μέταλλα (πλατίνα, 
χρυσό κ.λπ.) θα πραγματοποιούνται με τη χορήγηση από 
τις Μεσολαβούσες Τράπεζες της προβλεπόμενης βεβαί¬ 
ωσης για το Τελωνείο, υπό τις κάτωθι προϋποθέσεις: 

α) Ακριβής ζύγιση του εμπορεύματος πριν την εξαγωγή. 

β) Κατάθεση, εντός ευλόγου χρόνου από την πραγματο¬ 
ποίηση της φόρτωσης, αποδεικτικών στοιχείων από τον 
εξαγωγέα, από τα οποία να συνάγεται ότι το Γ ενικό Χημείο 
του Κράτους (Γ.Χ.Κ.) έχει ενημερωθεί για την ακριβή ημε¬ 
ρομηνία λήψης του δείγματος από τον παραλήπτη οίκο 
του εξωτερικού και το Εργαστήριο της Διαιτησίας. 

Το Γ.Χ.Κ. μπορεί να στέλνει τεχνικό, όποτε κρίνει σκό¬ 
πιμο, για να παίρνει αντιπροσωπευτικό δείγμα ώστε να κά¬ 
νει χημική ανάλυση. 

γ) Εάν προκύψουν διαφορές μεταξύ του συνολικού πο¬ 
σού συναλλάγματος - που έχει δηλωθεί στο Ε·:Δ.Ε. σε 
σχέσή μ’ αυτό που θα εισαχθεί. μετά τις εργαστηριακές 
αναλύσεις του ξένου Οίκόυ και του Γ.Χ.Κ., το θέμα θα πα- 
ραπέμπεται στην Τράπεζα της Ελλάδος. 

2) Η εξαγωγή, επανεξαγωγή απορριμάτων, υπολειμμά¬ 
των, καταλοίπων κ.λπ, πολυτίμων μετάλλων θα πραγματο¬ 
ποιείται με τη χορήγησή από τις μεσολαβούσες Τράπεζες 
της προβλεπόμενης βεβαίωσης για το Τελωνείο εφόσον 
συντρέχουν οι παρακάτω προϋποθέσεις: 

α) Λήψη δείγματος από το Τελωνείο προς αποστολή 
στο Γ.Χ.Κ. κατά την εξαγωγή του εμπορεύματος. 

β) Προσκόμιση εκ τών υστέρων από τον εξαγωγέα στο 
Γ.Χ.Κ· δείγματος ίδιου με εκείνο που θα αναλυθεί και από 
τον άγόραστή Οίκο του Εξωτερικού και το εργαστήριο της 
Διαιτησίας. 

γ) Οι εξαγωγές, να πραγματοποιούνται σε τιμές με βάση 
το πλουσιώτερο σε πολύτιμα μέταλλα δείγμα και 

δ) Οι διαφορές που τυχόν θα προκύψουν μεταξύ του συ¬ 
νολικού ποσού συναλλάγματος που έχει δηλωθεί στο 
Ε.Δ.Ε. σε σχέση μέ αυτό που θα εισαχθεί μετά την επε¬ 
ξεργασία - διαχωρισμό των πολυτίμων μετάλλων από τον 
ξένο Οίκο και το Γ.Χ.Κ. θα παραπέμπονται στην Τράπεζα 
της Ελλάδος. 

Δ) Ο έλεγχος εξαγωγής με επανεισαγωγή φιλοτελικών 
εκθεμάτων που προορίζονται για διάφορες εκθέσεις 
γραμματοσήμων στο εξωτερικό, καθώς και εισαγωγής με 
επανεξαγωγή φιλοτελικών εκθεμάτων για διάφορες εκθέ¬ 
σεις γραμματοσήμων που θα γίνονται στην Ελλάδα, ανατί¬ 
θενται, λόγω φύσης του αντικειμένου, στα Ελληνικά Ταχυ¬ 
δρομεία (ΕΛΤΑ). Στις περιπτώσεις εξαγωγής με επανεισα- 
γωγή τα ΕΛ.ΤΑ. θα μεριμνούν για όλες τις απαραίτητες 
ενέργειες προς εξασφάλιση της επανεισαγωγής των εξα¬ 
γομένων φιλοτελικών εκθεμάτων. 

Το Κεφάλαιο VIII. ΕΠΑΝΕΞΑΓΩΓΗ - ΜΕΤΑΠΩΛΗΣΗ ΑΓΑ¬ 
ΘΩΝ αντικαθίσταται ως εξής: 

Η επανεξαγωγή προς τρίτες χώρες και η μεταπώληση 
αγαθών στην κοινότητα είναι ελεύθερη κατά τα οριζόμενα 


στο άρθρο I παρ. Α της παρούσης, εφ’ όσον ο ενδιαφερό¬ 
μενος έχει καταχωρήσει την επωνυμία του στα μητρώα 
εξαγωγέων, ουδεμία δε περιοριστική διαδικασία υφίστα- 
ται, πλην εκείνων που προβλέπονται από Κοινοτικές Δια¬ 
τάξεις, Διεθνείς Συμφωνίες και Δεσμεύσεις της χώρας ή 
έχουν επιβληθεί περιορισμοί με Ειδικές προς τούτο Ρυθ¬ 
μίσεις. (Διττής Χρήσεως, Χημικά κ.λπ.). 

Α) Ανατίθεται στις Μεσολαβούσες Τράπεζες η συναλ¬ 
λαγματική παρακολούθηση των ανωτέρω πράξεων ως 
ακολούθως: 

1) Ο διακανονισμός της αξίας εμπορευμάτων, τα οποία 
αποστέλλονται από μία (τρίτη) χώρα σε άλλη (τρίτη) χώρα, 
χωρίς να κομισθούν στη χώρα μας. 

2) Η επανεξαγωγή εμπορευμάτων τρίτων χωρών, τα οποία 
έχουν κομισθεί στη χώρα και δεν έχουν διακανονισθεί. 

3) Η επανεξαγωγή εμπορευμάτων που έχουν κομισθεί 
στη χώρα, έχουν διακανονισθεί και είτε έχουν εκτελωνι- 
σθεί είτε όχι. 

Από τις συναλλαγές αυτές θα πρέπει να προκύπτει συ¬ 
ναλλαγματικό όφελος, δηλαδή η αξία ΡΟΒ πωλήσεως να 
υπερκαλύπτει την αξία ΟΙΡ αγοράς προσαυξημένη τουλά¬ 
χιστον κατά τους τόκους από της ημερομηνίας πληρωμής 
της αξίας αγοράς μέχρι της ημερομηνίας εισπράξεως της 
αξίας πωλήσεως και τα διάφορα έξοδα (π.χ. αντισταθμι¬ 
στικές εισφορές, αποθήκευτρα, σταλίες, δασμοφορολο- 
γικές επιβαρύνσεις, Φ.Π.Α. κ.λπ.). 

Η ύπαρξη συναλλαγματικού οφέλους δεν απαιτείται προ- 
κειμένου για μεταπωλήσεις προϊόντων Κοινοτικής καταγωγής 
ή προέλευσης, από μία Κοινοτική χώρα σε άλλη (Κοινοτική 
χώρα), από τρίτη χώρα στην Κοινότητα και από Κοινοτική 
χώρα σε χώρες εκτός Κοινότητος. Σε κάθε περίπτωση θα 
πρέπει να καλύπτεται το κόστος πλέον εξόδων κ.λπ. 

4) Η επανεξαγωγή εμπορευμάτων αλλοδαπής προέλευ¬ 
σης ανεξαρτήτως αξίας τα οποία εκποιήθηκαν από το Δη¬ 
μόσιο ή τους Οργανισμούς Κοινής Ωφελείας Δημοσίου ή 
Ιδιωτικού Δικαίόβ (ΟΤΕ, ΔΕΗ, κ.λπ.) εφ’ όσον οι πράξεις 
αυτές πραγματοποιούνται σύμφωνα με το Καταστατικό 
των Οργανισμών αυτών, περιήλθαν δε στους εξαγωγείς 
κατόπιν ειδικών πλειοδοτικών διαγωνισμών. Απαραίτητη 
προϋπόθεση σ' αυτή την περίπτωση είναι η τιμή ΡΟΒ εξα¬ 
γωγής να υπερκαλύπτει την τιμή κτήσης (εκποίησης και 
επιβαρύνσεις) κατά ποσοστό τουλάχιστον 15%. Οι διατά¬ 
ξεις αυτές δεν έχουν εφαρμογή στις περιπτώσεις εκείνες 
κατά τις οποίες η τιμή εκποίησης συνίσταται μόνο σε απο- 
θήκευτρά. 

Σε κάθε περίπτωση μη τηρήσεως όλων των παραπάνω 
συναλλαγματικών ρυθμίσεων (1-4), είτε αυτό προκύπτει 
μετά την ολοκλήρωση της συναλλαγής είτε πριν τη διεκ¬ 
περαίωση της, η μεσολαβούσα Τράπεζα μετά τον διακα¬ 
νονισμό της αξίας, θα παραπέμπει την υπόθεση στην Τρά- 
πεζα της Ελλάδος για εξέταση επιβολής ή όχι κυρώ¬ 
σεων. 

Β) Ανατίθεται στην Τράπεζα της Ελλάδος να κρίνει κάθε 
θέμα που ανακύπτει από την εφαρμογή των ρυθμίσεων 
της παρ. Α του παρόντος Κεφαλαίου (τρόπος πληρωμής 
της αξίας, εξασφάλιση της εισπράξεως της αξίας πωλή¬ 
σεως, κ.λπ.). 

Το Κεφάλαιο IX. «ΠΑΘΗΤΙΚΗ ΤΕΛΕΙΟΠΟΙΗΣΗ» τροπο¬ 
ποιείται ως εξής: 

Ανατίθεται στις μεσολαβούσες Τράπεζες να παρακολου¬ 
θούν την εκτέλεση συμβάσεων παθητικής τελειοποίησης με 
την έκδοση σχετικής βεβαιώσης προς τα Τελωνεία. 

Ειδικότερα: Ο ενδιαφερόμενος υποχρεούται να υποβά¬ 
λει στην Τράπεζα: 

α) Σύμβαση αναθέσεως της επεξεργασίας ή μεταποίη¬ 
σης σε τρίτη χώρα. Σ’ αυτή θα περιγράφεται η ποσότητα 
της πρώτης ύλης και του συναποστελλομένου υλικού κυ- 
ριότητός του ως και το ύψος της αμοιβής του παραλήπτη 
που θα επεξεργαστεί την α' ύλη. 

1) Δήλωση ότι το επανεισαγόμενο έτοιμο προϊόν θα 
επανεξαχθεί εντός εξαμήνου εκτός Κοινότητος, εκτός 
εάν άλλως ισχύει από τα υφιστάμενα μέτρα εμπορικής πο¬ 
λιτικής της Κοινότητας για ορισμένα προϊόντα. 

2) Η συναλλαγματική ωφέλεια μεταξύ του συνολικά δια- 
τεθέντος ποσού (συναλλάγματος - Δραχμών) για την ολο¬ 
κλήρωση της συναλλαγής και του τελικού εισπραττομένου 
ποσού συναλλάγματος από την επανεξαγωγή του ή διά¬ 
θεση του ετοίμου προϊόντος σε άλλα Κράτη - μέλη της 
Κοινότητας θα υπερβαίνει κατά 51% την πραγματοποιη- 
θεΐσα δαπάνη παραγωγής του. 

α) Εάν το επανεισαγόμενο έτοιμο προϊόν προορίζεται να 
διατεθεί στην Κοινοτική αγορά και πρόκειται για προϊόντα 
που η εισαγωγή τους στην Κοινότητα τελεί υπό καθεστώς 
αδείας, απαραίτητη προϋπόθεση προ της αποστολής της 
πρώτης ύλης για τελειοποίηση είναι η ύπαρξη συμφώνου 
γνώμης του ΥΒΕΤ και η τήρηση των προβλεπομένων από 
ειδικές διατάξεις του ΥΠΕΘΟ προϋποθέσεων. 

β) Εάν το επανεισαγόμενο έτοιμο προϊόν προορίζεται να 
διατεθεί εκτός Κοινότητας οι πρώτες ύλες εφόσον είναι 
αλλοδαπής προέλευσης μπορούν να αποσταλούν στη 
χώρα που θα πραγματοποιηθεί η επεξεργασία απευθείας 
από τον πωλητή οίκο στο μεταποιητή για λογαριασμό του 
ημεδαπού ενδιαφερομένου, χωρίς να εισαχθούν. 

Στην περίπτωση αυτή η πληρωμή της αξίας της πρώτης 
ύλης και των εξόδων επεξεργασίας θα γίνεται με τις μεσο¬ 
λαβούσες Τράπεζες με την προϋπόθεση ότι το τελειοποι¬ 
ημένο εμπόρευμα έχει κομισθεί στη χώρα, τηροϋμένης 
κατά τα λοιπά των προβλεπομένων εισαγωγικών και λοι¬ 
πών Διατάξεων. 

Το Κεφάλαιο X «ΕΝΕΡΓΗΤΙΚΗ ΤΕΛΕΙΟΠΟΙΗΣΗ» αντι¬ 
καθίσταται ως εξής: 

Ανατίθεται στις Μεσολαβούσες Τράπεζες να παρακο¬ 
λουθούν την εκτέλεση συμβάσεων ενεργητικής τελειο¬ 
ποίησης. 

Ειδικότερα ο ενδιαφερόμενος για την εισαγωγή πρώτων 
υλών χωρίς συναλλαγματικές διατυπώσεις προς επεξερ¬ 
γασία και επανεξαγωγή του ετοίμου προϊόντος, να υποβά¬ 
λει μέχρι της κομίσεως της πρώτης ύλης στην Τράπεζα 
σύμβαση στην, οποία να αναφέρεται η ανάθεση της επε¬ 
ξεργασίας ή μεταποιήσεως της πρώτης ύλης κυριότητος 
του οίκου του εξωτερικού και το ύψος της αμοιβής του με- 
ταποιητή, ενώ κατά την επανεξαγωγή οριστικό τιμολόγιο 
της σε συνάλλαγμα αξίας της αμοιβής επεξεργασίας ή με¬ 
ταποιήσεως. 

Ως σύμβαση μπορεί να θεωρηθεί και το έγγραφο ανά¬ 
θεσης επεξεργασίας πρώτων υλών από τον ξένο οίκο, συ- 
νοδευόμενο από Αναλυτικό Τιμολόγιο των εισαγομένων 
πρώτων υλών, στο οποίο να αναφέρεται ρητά το ύψος της 
σε συνάλλαγμα αμοιβής του ενδιαφερομένου, το οποίο 
πρέπει να εισαχθεί εντός εξαμήνου από την εξαγωγή των 
ετοίμων προϊόντων. 

Το ποσόν του συναλλάγματος που θα καταβληθεί για 
ναύλο και ασφάλιστρα της πρώτης ύλης και των εξαγομέ¬ 


νων ετοίμων προϊόντων βαρύνουν τον Οίκο του Εξωτερι¬ 
κού. 

Το Κεφάλαιο XI «ΕΦΟΔΙΑΣΜΟΣ ΠΛΟΙΩΝ ΑΕΡΟΣΚΑ¬ 
ΦΩΝ ΠΟΥ ΕΚΤΕΛΟΥΝ ΠΛΟΕΣ ΚΑΙ ΠΤΗΣΕΙΣ ΕΞΩΤΕΡΙ¬ 
ΚΟΥ, ΑΦΟΡΟΛΟΓΗΤΩΝ ΕΙΔΩΝ ΑΕΡΟΛΙΜΕΝΩΝ Κ.ΛΠ.» 
μετονομάζεται και αντικαθίσταται ως εξής: 

Κεφάλαιο XI «ΣΥΝΑΛΛΑΓΜΑΤΙΚΕΣ ΥΠΟΧΡΕΩΣΕΙΣ 
ΑΠΟ ΕΞΟΔΑ ΣΤΟ ΕΣΩΤΕΡΙΚΟ ΚΑΙ ΑΠΟ ΝΑΥΤΙΛΙΑΚΕΣ Η 
ΑΕΡΟΝΑΥΤΙΛΙΑΚΕΣ ΕΡΓΑΣΙΕΣ ΚΑΘΩΣ ΚΑΙ ΕΦΟΔΙΑ¬ 
ΣΜΟΣ ΠΛΟΙΩΝ - ΑΕΡΟΣΚΑΦΩΝ ΠΟΥ ΕΚΤΕΛΟΥΝ 
ΠΛΟΕΣ ΚΑΙ ΠΤΗΣΕΙΣ ΕΞΩΤΕΡΙΚΟΥ ΚΑΙ ΚΑΤΑΣΤΗΜΑ¬ 
ΤΩΝ ΑΦΟΡΟΛΟΓΗΤΩΝ ΕΙΔΩΝ ΑΕΡΟΛΙΜΕΝΩΝ 
Κ.ΛΠ.». 

Α) ΣΥΝΑΛΛΑΓΜΑΤΙΚΕΣ ΥΠΟΧΡΕΩΣΕΙΣ , 

1. Πλοία Εξωτερικού 

Όλα τα πλοία που εκτελούν πλόες εξωτερικού με Ελλη¬ 
νική - Κοινοτική ή ξένη σημαία συμπεριλαμβανομένων και 
των ναυαγοσωστικών και ρυμουλκών ανοικτής θαλάσσης, 
υποχρεούνται να καλύπτονται συναλλαγματικά για όλα τα 
έξοδά τους που δημιουργούνται σε ελληνικά λιμάνια ή εν 
γένει στην χώρα, ανεξάρτητα από την προσέγγιση του 
πλοίου και του εκπροσώπου που ενεργεί την πληρωμή 
(Πλοίαρχοι, πλοιοκτήτες, ναυτικοί πράκτορες, ναυτιλιακά 
γραφεία, ναυτιλιακές επιχειρήσεις κ.λπ.). 

Η συναλλαγματική κάλυψη και ο έλεγχος των ανωτέρω 
πράξεων καθώς και η παροχή οδηγιών στους παραπάνω 
ενδιαφερόμενους θα γίνεται σύμφωνα με τις Αποφάσεις 
και τις οδηγίες της Τραπέζης Ελλάδος. 

Τα σπογγαλιευτικά και αλιευτικά πλοία ανοικτής θαλάσ¬ 
σης με ελληνική σημαία, τα τουριστικά επαγγελματικά 
πλοία - πλοιάρια του Νόμου 438/76 ως και οι θαλαμηγοί 
με κοινοτική - ξένη σημαία δεν έχουν υποχρέωση να κα¬ 
λύπτουν τα πιο πάνω έξοδά τους με συνάλλαγμα. 

Τα Λιμεναρχεία θα γνωρίζουν στην Τράπεζα της Ελλά¬ 
δος την ημερομηνία του απόπλου, τόν προορισμό και την 
ημερομηνία του κατάπλου των ως άνω πλοίων. 

2. Πλοία που εκτελούν μικτά δρομολόγια 

Ο καθορισμός και ο έλεγχος των συναλλαγματικών υπο¬ 
χρεώσεων των πλοίων που εκτελούν πλόες εξωτερικού 
κατ’ επέκταση γραμμών του εσωτερικού ή εναλλακτικά 
πλόες εσωτερικού - εξωτερικού, θα ενεργείται από τα αρ¬ 
μόδια όργανα της Τράπεζας της Ελλάδος, σύμφωνα με 
οδηγίες που θα εκδοθούν απ’ αυτήν. 

3. Τουριστικά επαγγελματικά πλοία - πλοιάρια με ελλη¬ 
νική - κοινοτική και ξένη σημαία του Ν. 438/76. 

Όλες οι δαπάνες και οι υποχρεώσεις των πλοίων αυτής 
της κατηγορίας που δημιουργούνται σε ελληνικά λιμάνια, 
ήτοι έξοδα γενικής προσεγγίσεως, υδρεύσεως, τροφοδο¬ 
σίας, επισκευών και μικροεπισκευών, έξοδα μεταφορτώ- 
σεως, αγοράς καυσίμων ή οποιωνδήποτε ειδών και ανταλ¬ 
λακτικών από το εμπόριο (εγχωρίου - κοινοτικής ή αλλο¬ 
δαπής προέλευσης ή τράνζιτ), καθώς και άλλες παρεμφε¬ 
ρείς με το πλοίο απρόβλεπτες δαπάνες, καλύπτονται στη 
χώρα με δραχμές κατ’ εξαίρεση της διαδικασίας που απαι¬ 
τείται για τα πλοία που εκτελούν πλόες εξωτερικού ή μι¬ 
κτούς. 

Κατά τον εφοδιασμό των σκαφών αυτών δεν θα διενερ- 
γείται συναλλαγματικός έλεγχος από την αρμόδια Τελω- 
νειακή ή Λιμενική αρχή ή την Τράπεζα της Ελλάδος, εφό¬ 
σον ο πλοίαρχος του σκάφους παρουσιάζει τη σχετική 
έγκριση του ΥΕΝ περί υπαγωγής του στο Ν. 438/76. 

4. θαλαμηγοί με ξένη σημαία 

Όλες οι παραπάνω ρυθμίσεις για τα πλοία - πλοιάρια 
που έχουν υπαχθεί στο Ν. 438/76 ισχύουν και για τις θα¬ 
λαμηγούς με Κοινοτική ^ ξένη σημαία εκτός αν αυτές (θα¬ 
λαμηγοί) εφοδιάζονται με αλλοδαπά προϊόντα που εισή- 
χθησαν α) με τη διαδικασία τράνζιτ, β) με διακανονισμό 
της αξίας τους ανεξάρτητα αν έχουν εκτελωνισθεί ή όχι, 
οπότε και θα απαιτείται συναλλαγματική κάλυψη της αξίας 
του εμπορεύματος και γ) αφορούν θαλαμηγούς μόνιμα ελ¬ 
λιμενισμένες σε μαρίνες. 

5. Αεροσκάφη 

Ιδιοκτήτες ή κυβερνήτες αεροσκαφών ή αεροπορικές 
εταιρείες ή οι στην Ελλάδα κατοικούντες πράκτορες τού¬ 
των ή οι διαθέτοντες συνεργεία (ΗΑΝΟϋΝΟ 3ΕΒνΐΟΕ8) ή 
άλλες επιχειρήσεις που εξυπηρετούν πολιτικά αεροσκάφη 
με ελληνική - κοινοτική ή ξένη σημαία, που εκτελούν τα¬ 
κτικές ή έκτακτες πτήσεις εξωτερικού και προσεγγίζουν 
για οποιαδήποτε αιτία τους αερολιμένες της χώρας, υπο- 
χρεούνται όπως η πληρωμή των κάθε είδους δαπανών που 
πραγματοποιούνται στην Ελλάδα καλύπτεται με δραχμές 
προερχόμενες από εκχώρηση συναλλάγματος, σύμφωνα 
με σχετικές οδηγίες της Τράπεζας της Ελλάδος. 

Β) ΕΦΟΔΙΑΣΜΟΣ 

1. Πρόσωπα που μπορούν να πραγματοποιούν εφοδια¬ 
σμούς: 

Ο εφοδιασμός πραγματοποιείται από εφοδιαστές των 
οποίων η εξαγωγική επωνυμία έχει καταχωρηθεί στα μη¬ 
τρώα εξαγωγέων των οικείων επιμελητηρίων ή απ' ευ¬ 
θείας από τους ιδιοκτήτες - πλοιοκτήτες και τους πρά¬ 
κτορες αυτών, με εξαίρεση τις περιπτώσεις εκείνες που 
με ειδικές προς τούτο Αποφάσεις Υ.ΠΕ.ΘΟ. ορίζεται άλ¬ 
λως. 

2. Είδη που εισάγονται - είτε ατελώς, είτε όχι - και προ¬ 
ορίζονται για τον εφοδιασμό πλοίων, αεροσκαφών που 
εκτελούν πλόες και πτήσεις εξωτερικού κ.λπ., διακανονί¬ 
ζονται στις Μεσολαβούσες Τράπεζες, σύμφωνα με τις 
Διατάξεις της ΚΥΑ 6340/Ε3/8540/17.12.92. 

Η συναλλαγματική παρακολούθηση της διαδικασίας του 
εφοδιασμού θα πραγματοποιείται στην επιχείρηση /εφο- 
διαστή) από τα επίσημα λογιστικά βιβλία και στοιχεία, βά¬ 
σει των Τελωνειακών Παραστατικών εξαγωγής - φόρτω- 
σης (Ε.Δ.Ε., Τιμολόγιο), το οποίο δύναται να είναι ενιαίο 
για εγχώρια και αλλοδαπά προϊόντα, ως ακολούθως: 

α) Πληρωμή της αξίας των εφοδίων σε συνάλλαγμα. 

Ο εφοδιαστής υποχρεούται όπως τα ως άνω τηρούμενα 
στο λογιστήριό του δικαιολογητικά τα συνοδεύει με την 
αντίστοιχη Β.Α.Σ., η οποία θα έχει ημερομηνία έκδοσης το 
αργότερο έξι (6) μήνες από την ημερομηνία έκδοσης του 
σχετικού δελτίου αποστολής θεωρημένου από τον εκπρό¬ 
σωπο του παραλήπτη. 

β) Πληρωμή της αξίας των εφοδίων σε Δραχμές. 

Σε περίπτωση κατά την οποία ο εφοδιαζόμενος απο¬ 
πληρώσει το τίμημα των εφοδίων σε Δραχμές, ο εφοδια- 
στής υποχρεούται όπως τα ως άνω περιγραφόμενα και τη¬ 
ρούμενα στο λογιστήριό του παραστατικά τα συνοδεύει με 
το αντίστοιχο παραστατικό πληρωμής της πληρώτριας 
εταιρείας, η οποία και θα είναι υπεύθυνη απέναντι στην 
Τράπεζα της Ελλάδος, ότι η πληρωμή της σε Δραχμές, 
όπως και κάθε πληρωμή που αφορά έξοδα του πλοίου, κα¬ 
λύπτεται από αντίστοιχη εισαγωγή συναλλάγματος. Επί¬ 
σης παρέχεται η ευχέρεια όπως η πληρωμή των υποχρεώ¬ 
σεων γίνεται και από εξουσιοδοτημένο εκπρόσωπο εφό¬ 
σον αυτό δηλώνεται κατά την άφιξη του πλοίου. 


Τα αντίγραφα των Ε.Δ.Ε. των παραπάνω περιπτώσεων 
θα αποστέλλονται από τα Τελωνεία στα κατά τόπους κα¬ 
ταστήματα της Τράπεζας της Ελλάδος, ελεγκτικά όργανα 
της οποίας έχουν και την ευθύνη της παρακολούθησης 
της συναλλαγματικής τακτοποίησης της διαδικασίας του 
εφοδιασμού. 

Στις περιπτώσεις εφοδιασμού με αλλοδαπά προϊόντα 
θα υφίσταται συναλλαγματικό όφελος σε ετήσια βάση με¬ 
ταξύ της αξίας ΟΙΡ εισαγωγής και της αξίας ΡΟΒ εξαγωγής 
του εφοδίου τουλάχιστον 20% μεγαλύτερη ή και 10% για 
ορισμένα προϊόντα (π.χ. τσιγάρα) το οποίο θα διαπιστώνε¬ 
ται κατά τον έλεγχο των ελεγκτικών οργάνων της Τράπε¬ 
ζας της Ελλάδος. 

γ) Οι παραπάνω διατάξεις ισχύουν αναλογικά και προ- 
κειμένου για εφοδιασμό καταστημάτων αφορολογήτων ει¬ 
δών, Πρεσβειών, ξένων Αποστολών κ.λπ. 

Γ) ΕΠΙΤΡΕΠΟΜΕΝΑ ΕΙΔΗ ΓΙΑ ΕΦΟΔΙΑΣΜΟ 

Ο εφοδιασμός πλοίων και αεροσκαφών με ελληνική - 
κοινοτική ή ξένη σημαία που εκτελούν πλόες ή πτήσεις 
εξωτερικού ή μικτές καθώς και Πρεσβειών και Ξένων απο¬ 
στολών μπορεί να γίνει με οποιαδήποτε κοινοτικά ή μη 
προϊόντα συμπεριλαμβανομένων και των αναφερομένων 
στον πίνακα του με αριθ. 2603/69 Καν. Ε.Ο.Κ. εκτός των 
προϊόντων των Κεφαλαίων 36 και 93 του Δασμολογίου 
(πυρίτιδες, εκρηκτικές ύλες, όπλα, πυρομαχικά κ.λπ.). Ει¬ 
δικότερα προκειμένου περί πλοίων και αεροσκαφών η 
εξαίρεση των Κεφαλαίων 36 και 93 δεν ισχύει όταν πρό¬ 
κειται για τα αναγκαία για την ναυσιπλοΐα και την ασφάλεια 
του πλοίου και του αεροσκάφους είδη π.χ. φωτοβολίδες, 
βεγκαλικά). 

Οι προβλεπόμενοι με τις Ε3/3280/87 και την Ε3/ 
5362/90 Αποφάσεις εξωλογιστικοί λογαριασμοί των εφο- 
διαστικών επιχειρήσεων καταργούνται. 

XII «ΤΕΛΙΚΕΣ ΔΙΑΤΑΞΕΙΣ» 

1. Τα έξοδα που δημιουργούνται στην χώρα και βαρύ¬ 
νουν το εξαγόμενο εμπόρευμα καταβάλλονται σε δραχμο- 
ποιημένο συνάλλαγμα. Εφόσον όμως δεν υπερβαίνουν τις 
150.000 δρχ. μπορούν να καταβληθούν και σε δραχμές 
επιφυλλασσομένων των διατάξεων που αφορούν έξοδα 
εκθέσεων και αντικειμένων ατομικής χρήοεως μέσω ΟΣΕ. 

Οι Βεβαιώσεις αγοράς συναλλάγματος που προσκομί¬ 
ζονται στις Τελωνειακός Αρχές ακυρώνονται απ’ αυτές. 

2. Όλες οι προγενέστερες Αποφάσεις καταργούνται με 
εξαίρεση τις 65725/7709/5846/74, Ε4/3601/81, Ε3/ 
2408/89 (αναφορικά με το Κεφ. III της παρ. 7), Ε3/1255/ 
91, Ε3/1256/91, Ε3/1668/91, Ε3/1669/91, Ε2/1304/ 
91, 2542/Ε3/3179/92, 2543/Ε3/3180/92, 2641 /Ε3/ 
3327/92, 1342/Ε3/1473/92, 1836/01Κ/Ε3/2598/93, 
3286/Ε3/2757/93 και 3285/Ε3/4136/93. 

3. Κατά τα λοιπά ισχύει ως έχει η Ε3/5362/90 Κ. Υ. Α. 

4. Οι τεχνικές λεπτομέρειες και οι οδηγίες εφαρμογής 
της απόφασης προέρχονται από την Τράπεζα της Ελλά¬ 
δος. 

5. Η παρούσα δεν συνεπάγεται δαπάνη για τον Κρατικό 
Προϋπολογισμό. 

6. Η παρούσα απόφαση η ισχύς της οποίας αρχίζει από 

της δημοσιεύσεώς της να δημοσιευθεί στην Εφημερίδα 
της Κυβερνήσεως. 

Αθήνα, 6 Οκτωβρίου 1993 

Ο ΥΦΥΠΟΥΡΓΟΣ 

θ. ΚΑΣΣΙΜΗΣ 

-φ- 

Αριθ. 87656/2840 (2) 

Καθορισμός του τρόπου πληρωμής των τελών για τη διακί¬ 
νηση της αλληλογραφίας των Κληρωτών Οπλιτών και 
Υπαξιωματικών των Ενόπλων Δυνάμεων. 

ΟΙ ΥΠΟΥΡΓΟΙ 
ΕΘΝΙΚΗΣ ΑΜΥΝΑΣ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν.Δ. 496/1970 «περί οργανώσεως 
και λειτουργίας των Ταχυδρομείων» σε συνδυασμό μ’ 
εκείνες του Π.Δ. 277/75 «περί της νομικής μορφής λει¬ 
τουργίας της Ταχυδρομικής Υπηρεσίας διά το μετά την 
30ην Απριλίου 1975 χρονικό διάστημα». 

2. Τις διατάξεις του Π.Δ. 295/86 «δομή, ρόλος και τρό¬ 
πος διοίκησης και λειτουργίας της κοινωνικοποιημένης 
επιχείρησης ΕΛΛΗΝΙΚΑ ΤΑΧΥΔΡΟΜΕΙΑ (ΕΛ.ΤΑ.)». 

3. Τις διατάξεις τόυ Ν. 1558/85 «Κυβέρνηση και Κυ¬ 
βερνητικά Όργανα», όπως ισχύουν. 

4. Τις διατάξεις της παρ. 5 του άρθρου 68 του Ν. 
2065/92 «αναμόρφωση της άμεσης φορολογίας και άλλες 
διατάξεις». 

5. Την με αριθμ. Υ.1946/10.12.92 απόφαση του Πρω¬ 
θυπουργού και του Υπουργού Μεταφορών και Επικοινω¬ 
νιών «Ανάθεση αρμοδιοτήτων Υπουργού Μεταφορών και 
Επικοινωνιών στον Υφυπουργό Μεταφορών και Επικοινω¬ 
νιών Παναγιώτη Δελημήτσο». 

6. Την Φ 811/5/101117/Σ. 1517/7.9.92 απόφαση του 
ΓΕΕΘΑ Α' ΚΛΑΔΟΥ/ΔΑΣΠ/ΙΙΙ, με την οποία συγκροτή¬ 
θηκε διακλαδική επιτροπή για τον καθορισμό του τρόπου 
υλοποίησης της παρ. 5 του άρθρου 68 του Ν. 2065/92, 
που αφορά ταχυδρομικά τέλη τα οποία καταβάλλει το 
ΥΕΘΑ στον ΕΛ.ΤΑ. για την υπ’ αυτών διακίνηση της απλής 
αλληλογραφίας των κληρωτών οπλιτών και υπαξιωματικών 
των Ε.Δ. τις ταχυδρομικές επιταγές που αποστέλλονται σ’ 
αυτούς μέχρι ποσού 20.000 δρχ. και τα ταχυδρομικά δέ¬ 
ματα μέχρι βάρους 2 κιλών καθώς και τα δέματα που πε¬ 
ριέχουν την πολιτική περιβολή των κατατασσομένων στα 
κέντρα εκπαιδεύσεως νεοσυλλέκτων οπλιτών μέχρι βά¬ 
ρους 5 κιλών. 

7. Το από 2.6.93 πρακτικό των συσκέψεων της παρα¬ 
πάνω διακλαδικής επιτροπής, που έγινε στην Αθήνα 
(Στρατόπεδο Παπάγου), για τον ως άνω σκοπό, αποφασί¬ 
ζουμε: 

1. Το ΥΕΘΑ θα καταβάλλει στον ΕΛ.ΤΑ. τα ταχ. τέλη για 
τη διακίνηση της απλής αλληλογραφίας των κληρωτών 
οπλιτών και υπαξιωματικών των Ενόπλων Δυνάμεων, τις 
ταχ. επιταγές που αποστέλλονται προς σ’ αυτούς μέχρι 
ποσού 20.000 δρχ., τα ταχ. δέματα βάρους μέχρι 3 κιλών 
καθώς και τα δέματα που περιέχουν την πολιτική περιβολή 
των κατατασσόμενωνστα Κέντρα Εκπαιδεύσεως Νεοσυλ¬ 


λέκτων Οπλιτών μέχρι βάρους 5 κιλών. 

2. Ο αριθμός των αποστελλομένων ως άνω ταχ. αντικει¬ 

μένων (επιστολών επιταγών και δεμάτων) θα καθορίζεται 
ύστερα από εβδομαδιαία στατιστική παρακολούθηση, η 
οποία θα πραγματοποιείται τόσο από τον ΕΛ.ΤΑ. όσο και 
από τα Στρατιωτικά Ταχυδρομεία σε συνεργασία. Η συ¬ 
χνότητα των στατιστικών μετρήσεων θα καθορίζεται σε 
συνεργασία των δύο ενδιαφερομένων μερών (ΕΛ.ΤΑ. 
Στρατιωτικών Ταχυδρομείων). . . 

3. Τα ταχ. τέλη θα υπολογίζονται με βάση το εκάστοτε 
ισχύον τιμολόγιο του ΕΛ.ΤΑ. Σε περίπτωση αναμόρφωσης 
του τιμολογίου κατά τη διάρκεια του έτους, θα γίνεται 
υπολογισμός των ταχ. αντικειμένων που διακινήθηκαν μέ¬ 
χρι την ημερομηνία αναμόρφωσης του τιμολογίου οπότε 
και θα τιμολογούνται με το παλαιό τιμολόγιο και για τα 
υπόλοιπα αντικείμενα που θα διακινηθούν μέχρι το τέλος 
του έτους θα ισχύει το νέο τιμολόγιο. 

4. Στο συνολικό ποσό που θα προκύπτει από το γινό¬ 
μενο του αριθμού των διακινηθέντων ταχ. αντικειμένων 
κατά κατηγορία (επιστολές, επιταγές,δέματα) επί του ταχ. 
τέλους της μιας μονάδας, θα παρέχεται από τον ΕΛ.ΤΑ. 
έκπτωση 15% λόγω της συνδρομής των Στρατιωτικών Τα¬ 
χυδρομείων στην επεξεργασία διακίνηση και επίδοση των 
ως άνω ταχ. αντικειμένων. 

5. Η Διεύθυνση Ταχυδρομικού του ΓΕΣ, κάθε χρόνο και 

πριν από την κατάρτιση του προϋπολογισμού, σε συνεργα¬ 
σία με τον ΕΛ.ΤΑ. θα προσδιορίζει την απαιτούμενη για το 
επόμενο έτος πίστωση, που θα καλύπτει τις ανάγκες του 
ΥΕΘΑ για την καταβολή των ταχ. τελών στον ΕΛ-ΤΑ., όπως 
ορίζει ο Ν. 2065/92, την οποία στη συνέχεια θα γνωρίζει 
στο ΓΕΕΘΑ/ΔΟΙ για την εγγραφή της στον προϋπολογισμό 
του. .-·>.·■ 

6:Ή πληρωμή στον ΕΛ.ΤΑ: θα γίνεται σταδιακά και σύμ¬ 
φωνα με τα ποσοστά αποδεσμεύσεων που δίδει το 
Υπουργείο Οικονομικών με την προϋπόθεση ότι εντός του 
οικονομικού έτους θα καταβάλλεται ολόκληρο το προβλε- 
πόμενο ποσό. 

7. Οι οφειλές του ΥΕΘΑ προς τα ΕΛ.ΤΑ. για το β' εξά¬ 
μηνο του έτους 1992 και του έτους 1993, θα αντιμετωπι- 
σθούν στα πλαίσια των οικονομικών δυνατοτήτων του Π/Υ 
του ΥΕΘΑ έτους 1993. 

Σε περίπτωση μη ικανοποίησής τους από τον προϋπο¬ 
λογισμό του έτους 1993 να αντιμετωπισθούν από τους 
προϋπολογισμούς των ετών 1994 και 1995. 

8. Από τις διατάξεις της απόφασης αυτής προκαλείται 
δαπάνη στον κρατικό προϋπολογισμό που θα αντιμετωπι- 
σθεί από τους προϋπολογισμούς του ΥΕΘΑ. 

9. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Οκτωβρίου 1993 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝΙΚΗΣ ΑΜΥΝΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΙΜΙΚΟ ΤΥΠΟΓΡΑΦΕΙΟ 

Εκδίδει τήν ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση : 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ.ΕΧ 

22.3211 ΥΡΕΤ <3Η 

λειτουργούν καθημερινά από 8.00' έως 13.00' 

ΡΑΧ 

5234312 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημ οσιεύματα των ΦΕΚ Σολωμού 51 τηλ 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέοου Δημοσίου Ταμείου Γιο πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


-’-:--- 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 



ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για 

το Τεύχος Α 

Δρχ. 

15.000 

Δρχ. 

750 

β) 

» 

» 

» 

Β 


» 

30.000 

» 

1.500 

γ) 

» 

» 

)) 

Γ 


» 

10.000 

» 

500 

δ) 

» 

» 

» 

Δ 


» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π 

.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

» 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) 

» 

» 

» 

Αν. 

Ειδικού Δικαστηρίου 

» 

3.000 

» 

150 

ι) 

» 

» 

» 

Α.Ε 

& Ε.Π.Ε. 

» 

200.000 

» 

10.000 

ια) 1 

Για 

όλα 

τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










